Gheorghe Hagi

Gheorghe Hagi (født 1965) er en rumensk fotballklubbeier, ‑trener og tidligere ‑spiller.

Han ble i 2000 kåret til «århundrets beste fotballspiller» i Romania, men ble av det franske sportsbladet L'Équipe kåret til nest beste rumenske fotballspiller gjennom tidene, etter Nicolae Dobrin. Hagi ble kalt «Karpatenes Maradona».

Hagi debuterte på  i en privatlandskamp mot  i 1983. Han representerte senere sitt land i tre EM- og tre VM-sluttspill. Til sammen spilte han 125 A-landskamper for Romania, og scoret 35 landslagsmål. Hans største øyeblikk i landslagstrøya kom i VM i 1994 da han ledet Romania til seier over  i åttendedelsfinalen i en kamp mange regner som turneringens beste kamp. Romania røk ut mot  i kvartfinalen etter straffesparkkonkurranse. Samme år kom han på fjerdeplass i bladet France Footballs kåring av årets spiller i Europa.

På klubbnivå spilte Hagi i flere europeiske toppklubber. Etter å ha startet fotballkarrieren i Farul Constanța, og deretter et opphold i București-klubben Sportul Studențesc, ble Hagi hentet til Steaua București i 1986. Her var han med på å vinne Europacupen for serievinnere i 1987, samt tre rumenske ligatitler.

Etter jernteppets fall ble Hagi kjøpt av Real Madrid, hvor han spilte i to sesonger. Han var deretter en periode i italienske Brescia før han etter USA-VM gikk til Barcelona. Etter to sesonger i Barcelona dro han til tyrkiske Galatasaray, hvor han spilte fem sesonger og vant fire ligamesterskap. Han la opp i 2001.

Hagi var en playmaker på midtbanen. På det rumenske landslaget gikk stort sett alt spillet gjennom Hagi. Han var også en svært temperamentsfull spiller som flere ganger fikk se det røde kortet. Han ble blant annet utvist i kvartfinalen mot  i EM 2000, som også skulle vise seg å bli hans siste landskamp.

Hagi eier fotballklubben Viitorul Constanța, er dens president og hovedtrener med en månedslønn på 500 euro.

Han er far til fotballspilleren Ianis Hagi.

 Referanser 

 Eksterne lenker 




Kategori:Rumenske fotballspillere
Kategori:Rumenske fotballtrenere
Kategori:Spillere i Fotball-EM 1984
Kategori:Spillere i Fotball-VM 1990
Kategori:Spillere i Fotball-VM 1994
Kategori:Spillere i Fotball-EM 1996
Kategori:Spillere i Fotball-VM 1998
Kategori:Spillere i Fotball-EM 2000
Kategori:Fotballspillere for FC Farul Constanța
Kategori:Fotballspillere for FC Sportul Studențesc București
Kategori:Fotballspillere for FC Steaua București
Kategori:Fotballspillere for Real Madrid CF
Kategori:Fotballspillere for Brescia Calcio
Kategori:Fotballspillere for FC Barcelona
Kategori:Fotballspillere for Galatasaray SK
Kategori:Fotballtrenere for Bursaspor
Kategori:Fotballtrenere for Galatasaray SK
Kategori:Fotballtrenere for FC Politehnica Timișoara
Kategori:Fotballtrenere for FCSB
Kategori:Fotballtrenere for FC Viitorul Constanța
Kategori:Trenere for Romanias herrelandslag i fotball
Kategori:Personer fra Constanța